cyanic-selkie/wikianc huggingface dataset:
Robert’s Coffee
Tavaramerkin oikeuskäsittely
Pauligin sukuyhtiöt haastoivat Robert Pauligin yhtiöt oikeuteen syksyllä 2006 tavaramerkkioikeuden ja toiminimioikeuden loukkaamisesta. Sukuyhtiö katsoi, että tuotemerkit ovat sekoittuneet keskenään eivätkä asiakkaat enää tiedä, kumman yhtiön tuotteista on kyse. Oikeuskäsittely päättyi Robert Pauligin hyväksi. Voitettuaan oikeuden käyttää sukunimeään tuotteissaan Robert Paulig lanseerasi oman nimikkokahvinsa Robert Paulig Coffeen 1. heinäkuuta 2007.
Josef Kainz
Kainz oli aikansa tunnetuimpia saksalaisia näyttelijöitä. Hän kävi Wienissä reaalikymnaasia ja esiintyi jo 1873 näyttämöllä. Hän harjoittautui etupäässä nuorekkaan sankarirakastajan ja luonnenäyttelijän tehtäviin ja esitti niitä osia 1875–1876 Marburgissa, 1876–1877 Leipzigissa, jonkin aikaa Meiningenin hoviteatterissa ja 1880–1883 Münchenissä, missä pääsi Ludvig II:n ystävyyteen. Hän julkaisi myöhemmin tästä elämäkerrallisia tietoja. Vuosina 1883–1899 Kainz esiintyi Berliinin näyttämöillä. Välikirjan rikkomisen vuoksi saksalaiset teatterinjohtajat eivät tahtoneet kiinnittää Kainzia teattereihinsa, ja Kainz esiintyi nyt lausujana muun muassa Yhdysvalloissa. Kainzin parhaita rooleja olivat Don Carlos, Romeo, Homburgin prinssi, Ferdinand (Kavaluus ja rakkaus), Fiesco, Demetrius, kuningas Ludwig Fuldan näytelmässä Talisman, Hamlet, Ihmisvihaaja, kuningas Franz Grillparzerin näytelmässä Jüdin von Toledo ja kellonvalaja Gerhart Hauptmannin näytelmässä Die versunkene Glocke. Kun Kainz ei ollut sopivassa mielentilassa, hänen esityksensä olivat keskinkertaisia; mutta tarvittaessa hän kiehtoi katsojan. Hänellä oli solakka, taipuisa vartalo, oivallinen, monivivahteinen ääni ja omintakeinen lausunta, jonka ominaisuuksia oli säästeliäs mutta sitä vaikuttavampi korostus.
Robert’s Coffee
Tavaramerkin oikeuskäsittely
Hovioikeus teki kuitenkin asiasta toisenlaisen päätöksen ja kielsi Robert Pauligia käyttämästä kirjoitettua iskulausetta ”The Robert Paulig Coffee Family Products” ja tunnusta ”Robert Paulig”. Hovioikeuden päätöksen jälkeen ”Robert Paulig Coffee” -tuotteen nimi muuttui ”Coffee by Robert Pauligiksi”.
Josef Kainz
Elämä ja ura
Kainz debytoi viisitoistavuotiaana Sulkowskitheaterissa Wienin Matzleinsdorfissa. Vuonna 1874 hän opiskeli näyttämötaiteita Caesarine Kupfer-Gomanskyn johdolla; tämän mielestä Kainzin murteellinen puhetyyli kaipasi korjausta. Vuonna 1875 Kainz näytteli lyhyen aikaa Kasselin kuninkaallisessa hoviteatterissa, mutta ei saanut kiinnitystä. Samana vuonna hän sai kutsun johtaja Dietziltä Marburg an der Drauhun, jossa hän pääsi näyttelemään ensirakastajan ja sankarin rooleja. Kesäkuussa 1876 Kainz liittyi Leipzigin Neues Stadttheateriin. Vaikka hän nautti menestystä leipzigilaisnäyttämöllä, hän ei kuitenkaan ollut tyytyväinen saamiinsa rooleihin, ja lopulta hänelle tuli välirikko teatterinjohtaja Johann August Försterin kanssa.
Kainz aloitti 27. elokuuta 1877 Meininger Hoftheaterissa ja näytteli seurueen kanssa suurilla lavoilla Berliinissä, Frankfurt am Mainissa, Wienissä ja Prahassa. Kolmen Meiningenin vuoden kuluttua Kainz halusi vaihtaa teatteria, sillä hän tunsi tarvetta kasvaa taiteilijana. Ernst von Possart kutsui hänet Hof- und Nationaltheater Müncheniin, missä hän näytteli Mortimeria Friedrich Schillerin näytelmässä Maria Stuart 4. syyskuuta 1880. Kainzin debyytti Münchenissä epäonnistui. Seuraava rooli, miespääosa William Shakespearen klassikossa Romeo ja Julia, oli menestyksekkäämpi. 30. huhtikuuta 1881 Kainz antoi erillisnäytöksen kuningas Ludvig II:lle. Roolityönä oli Didier Victor Hugon näytelmässä Marion de Lorme, ja kuningas oli suuresti vaikuttunut Kainzin tulkinnasta.
Robert’s Coffee
Tavaramerkin oikeuskäsittely
Keväällä 2014 Paulig ilmoitti ostaneensa Robert Paulig -paahtimon ja sen tuotemerkit. Robert’s Coffee -kahvilaketju ei kuulunut kauppaan, ja se jatkaa Robert Pauligin perheen omistuksessa. Vuodesta 2011 lähtien yritystä ovat johtaneet Robert Pauligin lapset Carl-Gustav Paulig (s. 1983) ja Henrika Paulig (s. 1985).
Josef Kainz
Elämä ja ura
Vuodesta 1883 alkaen Kainz vaikutti Deutsches Theaterissa Berliinissä ja kasvoi erääksi saksalaisen kielialueen kuuluisimmista näyttelijöistä. Hänen roolitehtäviään olivat muun muassa näytelmissä Hamlet, Richard II, Don Carlos ja Franz Moorin osa Schillerin näytelmässä Rosvot. Vuonna 1889 Kainz siirtyi ohjaaja Ludwig Barnayn mukana Berliner Theateriin, mutta pesti päättyi eripuraan.
Vuonna 1899 Kainz sai kiinnityksen Wienin Burgtheateriin, missä ohjaaja Max Burckhardt kutsui häntä Mitterwurzerin manttelinperijäksi. Jouluaattona 1899 Kainz nimitettiin hovinäyttelijäksi, ja hän sai tulkittavakseen yhä vaikeampia luonnetehtäviä. Tällä välin hän oli jäänyt leskeksi ja avioitunut uudelleen. Burgtheaterissa Kainz loi lukemattomia rooleja, kuten Shylockin osan Shakespearen Venetsian kauppiaassa ja nimiosan Molièren Tartuffessa. Kiinnitys kesti kymmenen vuotta. Vuonna 1910 Kainz sairastui vakavasti.
Josef Kainz kuoli wieniläisessä Loewin parantolassa paksusuolen syöpään viisi päivää sen jälkeen, kun hänet oli nimitetty hoviteatterinohjaajaksi. Hänet on haudattu Döblingin hautausmaalle Wieniin.
Satoshi Yamaguchi
Satoshi Yamaguchi -nimisiä henkilöitä ovat:
Alessandro Papatodoro
Alessandro Papatodoro (1560? – 1597) oli italialainen roomalaiskatolinen piispa. Hänet nimitettiin Belcastron hiippakunnan piispaksi 12. elokuuta 1596, ja hän kuoli seuraavana vuonna virassa.
Junyō
Junyō oli keisarillisen Japanin laivaston vuonna 1942 palvelukseenotettu Hiyō-luokan lentotukialus toisessa maailmansodassa.
Valmistus
Nippon Yusen eli Japanin postihöyrylaivayhtiö tilasi aluksen vuoden 1938 lopulla Mitsubishin Nagasakin telakalta ja sen köli laskettiin 20. maaliskuuta 1939 telakkanumerolla 901. Alus laskettiin vesille 26. kesäkuuta 1941 nimellä SS Kashiwaramaru. Alus myytiin keisarillisen japanin laivastolle 10. helmikuuta 1941 muutettavaksi lentotukialukseksi. Muutostöiden jälkeen alus liitettiin laivastoon 3. toukokuuta 1942.
Palvelus
Alus osallistui Aleuttien taisteluun osana Midwayn taistelun hämäyskampanjaa. Myöhemmin alus osallistui Guadalcanalin taisteluun ja Santa Cruzin saarten taisteluun, jossa sen torpedopommittajat vaurioittivat USS Enterprisea. Alukseen osui sukellusvene USS Halibutin ampuma torpedo 5. marraskuuta 1943, ja se vietti kolme kuukautta korjattavana. Alus osallistui myöhemmin Filippiinienmeren taisteluun, jossa se vaurioitui pahasti, mutta alus korjattiin pian. Alukseen osui 9. joulukuuta 1944 kolme USS Sea Devilin, USS Plaicen ja USS Redfishin laukaisemaa torpedoa, ja alus vaurioitui pahoin. Alus pääsi kuitenkin omin voimin Saseboon, missä alus oli korjattavana töiden keskeyttämiseen maaliskuussa 1945 asti. Toisen maailmansodan jälkeen alus siirtyi Yhdysvaltain laivaston haltuun, ja lopulta se romutettiin vuosina 1946–1947. Aluksen laivakello löydettiin Saipanin lähistöltä vuonna 1944, ja se siirrettiin Fordhamin yliopistoon New Yorkiin, jossa se on edelleen.
Jon Vickers
Jonathan Stewart (Jon) Vickers CC (29. lokakuuta 1926 Prince Albert, Saskatchewan – 10. heinäkuuta 2015 Ontario ) oli kanadalainen laulaja (draamallinen tenori). Hän syntyi Prince Albertissa perheensä kahdeksasta lapsesta kuudenneksi.
Vickers esiintyi Bayreuthin juhlilla ensimmäistä kertaa vuonna 1958. Hän kuului Order of Canadaan (arvo Companion) vuodesta 1968. Hänen ohjelmistoonsa kuului vuosien varrella muiden muassa sellaisia säveltäjiä kuin Wagneria, Verdiä, Berliozia, Händeliä, Tšaikovskia, Saint-Saënsia ja Britteniä.
Hiromi Kojima
Hiromi Kojima (s. 12. joulukuuta 1977 Fukuoka) on japanilainen entinen jalkapalloilija.
Jalkapallomaajoukkue
Kojima debytoi Japanin maajoukkueessa huhtikuussa 2000.
Christian Magnus Falsen
thumb|Christian Magnus Falsen Christian Magnus Falsen (14. syyskuuta 1782 Kristiania, Norja – 13. tammikuuta 1830 Kristiania) oli Norjan korkeimman oikeuden puheenjohtaja, Eidsvollin kansalliskokousedustaja ja lakimies, jota sanottiin "Norjan perustuslain isäksi".
Tausta
Falsenin sukutausta on tanskalais-norjalainen. Ensimmäinen tunnettu esi-isä oli nimeltään Falle Pederssøn (1625–1702), joka omisti Østrupin tilan Själlannissa. Falsen-nimi pohjautuu hänen etunimeensä. Hänen poikansa Enevold Falsen (1686–1761) aateloitiin 1758 nimellä de Falsen. Tämän poika Christian Magnus de Falsen (1719–1799) nimitettiin Kristianian ylihovioikeuden puheenjohtajaksi ja muutti Norjaan 1765.
Christian Magnus Falsen syntyi Christian Magnus de Falsenin pojan Enevold de Falsenin ja Anna Henrikke Patronelle Mathiesenin perheeseen Saxegårdenissa Kristianian Gamlebyenissa. Hänen isänsä oli tunnettu runoilija ja aikanaan myös Kristianian ylioikeuden puheenjohtaja. Christian Magnuksella oli sukutaustansa lisäksi läheiset suhteet Tanska-Norjan virkamieskuntaan myös opiskeluaikansa ja Kööpenhaminassa aloitetun uransa pohjalta.
Uran alkupuoli
Falsen valmistui lakitieteen kandidaatiksi 1802. Samana vuonna hänet nimitettiin Akershusin hovioikeuden prokuraattoriksi. Vuodesta 1807 hän toimi Kristianian yliamiraliteettioikeuden päätarkastajana. 1808 Falsen nimitettiin tuomariksi Folloon.
Eidsvollin kansalliskokousedustaja 1814
Vaikka Falsen aluksi oli ollut avoin myös Ruotsin suuntaan Norjan asioiden järjestämiseksi, hänestä tuli kuitenkin itsenäisyyspuolueen johtohahmo. Hänen alkuperäisena motiivinaan epäiltiinkiin olleen tiedustella kreivi Herman Wedel-Jarlsbergia ja hänen kannattajiaan. Kansalliskokouksessa Falsenia syytettiinkin toimimisesta Tanskan kruununprinssi Kristian Frederikin laskuun.
Falsen sai lisänimensä "perustuslain isä" muotoiltuaan yhdessä Johan Gunder Adlerin kanssa kenties perusteellisimman pohjaesityksen laille ennen kokousta. Adler-Falsenin ehdotus oli kuitenkin lopullisesti hyväksyttyä versiota rajoitetumpi äänioikeuksien myöntämisen suhteen ja ehdotti vähemmän demokraattista Stortingia.
Breakin’ Down
Breakin’ Down on yhdysvaltalaisen glam metal -yhtye Skid Row’n toinen singlejulkaisu yhtyeen kolmannelta studioalbumilta, Subhuman Racelta. Kappale on elokuvan Paholaisarmeija soundtrackilla. Singlestä on julkaistu kolme painosta.
Christian Magnus Falsen
Eidsvollin kansalliskokousedustaja 1814
Falsen toimi perustuslakikomitean johtajana ja sai vaikutettua asioihin myös koko kokouksen ensimmäisen viikon varapuheenjohtajana ja 5. viikon puheenjohtajana. Häntä kuvattiin taitavaksi asioiden läpiviejäksi ja hänen tehokas tyylinsä mainitaan pohjana koko perustuslakiprosessin onnistumiselle varsin lyhyessä ajassa. Hän myös jakoi mielipiteitä ja hänen vastustajansa pitivät häntä ylimielisenä fanaatikkona.
Ura 1814 jälkeen
Kesällä 1814 Falsen nimitettiin Nordre Bergenhusin läänin johtoon ja hän oli jonkin aikaa poissa politiikasta. Myöhemmin hänestä tuli Ruotsi-Norjan hallinnon lojaali kannattaja, minkä monet tulkitsivat takinkäännöksi. Falsen oli kuitenkin aina ollut vahvan kuninkaanvallan kannattaja. Häntä pidettiin loppuaikana jopa kuningas Kaarle XIV Juhanan vakoojana, mitä käsitystä vahvisti hänen nimityksensä koko norjalaisen virkamiehistön tarkastajaksi 1822. Vuonna 1825 hänet nimitettiin Bergenin lääninhallintoon ja vuodesta 1827 kuolemaansa asti 1830 hänet nimitettiin Norjan korkeimman oikeuden puheenjohtajaksi. Hänet nimitettiin kahteen otteeseen myös Storting-edustajaksi, mutta hänen mandaattinsa lakkautettiin, koska hän ei asunut vaalipiirissään.
Muuta
Falsen oli naimisissa kahdesti. Poikkeuksellista oli, että molemmat vaimot, Anna Birgitta Munch ja hänen jälkeensä Elisabeth Severine Böckman säilyttivät omat sukunimensä. Tämä oli hyvin poikkeuksellista tuohon aikaan. Hänet on haudattu Gamlebyenin hautausmaalle Oslossa jälkimmäisen vaimonsa viereen.
Merkitys
Falsenin tärkein rooli Norjan historiassa oli eittämättä hänen toimintansa maan perustuslain laatimisessa. Falsenista on kirjoitettu yli 50 kirjaa.
Dave Sullivan
Dave Sullivan oli alkuperäinen rytmikitaristi Iron Maidenissa vuonna 1976. Hän lähti yhtyeestä vuoden 1976 lopussa ja hänet korvasi kitaristi Dave Murray.
Edmund Muskie
Edmund Sixtus ”Ed” Muskie (28. maaliskuuta 1914 Rumford, Maine – 26. maaliskuuta 1996 Washington, DC) oli yhdysvaltalainen demokraattipoliitikko Mainesta. Uransa aikana hän toimi Mainen kuvernöörinä, ulkoministerinä ja oli ehdokkaana puolueensa presidenttiehdokkaaksi.
Muskie valittiin Mainen kuvernööriksi vuonna 1954 ja senaattoriksi 1958. Vuonna 1980 presidentti Jimmy Carter nimitti hänet ulkoministerikseen Cyrus Vancen erottua.
Kartvelilaiset kielet
Kartvelilaiset kielet on kielikunta, jonka kieliä puhutaan Kaukasuksen alueella.
Luokittelu
Eteläkaukasialaisiin kieliin kuuluu ainoastaan viisi kieltä:
Nykytilanne
Eteläkaukasialaisia kieliä puhutaan pääasiassa Georgiassa ja Turkissa. Pieniä vähemmistöjä on myös Venäjällä, Ukrainassa, Azerbaidžanissa ja Iranissa sekä siirtolaisuuden vuoksi myös muualla maailmassa. Puhujia on yhteensä noin 8 miljoonaa.
Georgiaa puhuu 7,5 miljoonaa ihmistä, joista 4,15 miljoonaa asuu Georgiassa, 100 000 Turkissa, 100 000 Venäjällä sekä jonkin verran myös Iranissa, Azerbaidžanissa ja monissa muissa maissa.
Lazia puhuu 120 000 ihmistä Mustanmeren itärannikolla. Heistä 30 000 asuu Georgiassa ja 90 000 Koillis-Turkissa. Turkissa asutuksen ydinaluetta ovat Pazar (Atina), Ardeşen, Fındıklı, Arhavi ja Hopa. Huomattavia vähemmistöjä on muuttoliikkeen vuoksi myös Istanbulissa, Ankarassa, Sakaryassa, Kocaelissa, Erzurumissa, Ardahanissa sekä monissa muissa suurissa kaupungeissa.
Mingreliä puhuu 300 000 ihmistä Georgiassa Mustanmeren rannikolla. Heistä valtaosa asuu Samegrelon alueella sekä pienenä vähemmistönä Abhasiassa.
Svania puhuu 40 000 ihmistä Pohjois-Georgian vuoristoseuduilla.
Terry Rance
Terry Rance oli yksi Iron Maidenin alkuperäisistä kitaristeista. Hän jätti yhtyeen vuonna 1976 vuoden ennen yhtyeen perustamista. Hänet korvasi Bob Sawyer.
Vuonna 2006 Iron Maidenin entiset kitaristit Rance ja Dave Sullivan nimettiin Iron Maiden -teemaisen Eddie's Baarin manageriksi.
Fates Warning
alt=Fates Warning|pienoiskuva|Fates Warning (Bratislava, Slovakia, 2017) Fates Warning on yhdysvaltalainen progressiivista metallia soittava yhtye, joka on vaikuttanut vahvasti kyseisen genren kehitykseen 1980-luvun puolivälistä alkaen. Yhtye on tunnettu hyvin teknisestä ja kokeilevasta progerockin tyylilajin, space rockin futuristisen psykedelian, itämaisen musiikin ja jazzin erikoisien rytmien ja kappale-melodioiden rakenteen perinteiseen heavy metaliin taiteellisesta yhteen fuusioinnista.
Historia
Fates Warning on perustettu Hartfordin kaupungissa Connecticutissa vuonna 1983. Sen tuotanto oli aluksi perinteistä heavy metalia höystettynä laulaja John Archin omituisella tulkinnalla, mutta jo toisella levyllään The Spectre Within (1985) yhtye omaksui vaikutteita progressiivisen rockin suuntaan. Kolmatta levyä Awaken the Guardian (1986) voidaan pitää eräänä progressiivisen metallin synnyn ja kehityksen kulmakivenä. Ristiriitaisia mielipiteitä herättänyt laulaja John Arch vaihdettiin vuonna 1987 nuoreen Ray Alderiin. Muutos merkitsi seuraavalla albumilla No Exit myös tyyliloikkaa suoraviivaisempaan, jopa paikoin speed metalista vaikutteita hakevaan ilmaisuun. Samalla tekstien aihemaailma vaihtui mytologiamaailmoista kohti myöhempää tuotantoa hallitsevaa ihmissuhteiden ja arjen symbolista ilmaisua. Ilmaisun muutos jatkui seuraavalla Perfect Symmetry -levyllä, jossa Steve Zimmermanin tilalle rumpaliksi oli istutettu ex-Warlord Mark Zonder. Levyä hallitsee edellisen levyn tapaisten ankarien kitarariffien ohella Zonderin vaihteleva synkooppinen rytmiikka ja akustisten kitaroiden luomat kontrastit. Kokoonpano pyrki seuraavilla levyillä Parallels (1991) ja Inside Out (1994) luomaan virtaviivaisempaa ja radioystävällisempää ilmaisua suuremman yleisön tavoittamiseksi menettämättä kuitenkaan kaikkia ominaispiirteitään. Fates Warning pysyi kuitenkin pienehkönä nimenä.
1990-luvun puolivälissä Frank Arestin musiikilliset näkemykset alkoivat kulkea toiseen suuntaan kuin Jim Matheoksella. Aresti lähti bändistä 1996 ja perusti oman Dragon Spoon -projektin. Samassa yhteydessä myös Joe DiBiase lähti perhesyihin vedoten. DiBiasea on korvannut Joe Vera (mm. ex-Armoured Saint). Matheos on jatkanut ainoana kitaristina. Myös muille jäsenille alkoi tuolloin kertyä enemmän sivuprojekteja ja soolotöitä: Alderilla Engine, Veralla Chroma Key yhdessä ex-Dream Theater Kevin Mooren kanssa sekä Engine ja Armored Saint, Matheoksella soolotöitä ja Zonderilla Paradigm yhdessä Eric Zimmermanin kanssa. Fates Warning muuttui myös projektiksi muiden joukossa ja levyjen julkaisutahti ja kiertueet harvenivat. Vuoden 1997 A Pleasent Shade of Gray koostuu progressiivisen rockin parhaiden perinteiden mukaisesti 12 osaan jaetusta yhdestä sävellyksestä. Tällä, samoin kuin vuoden 2000 Disconnected-levyllä vahvan roolin saavat Kevin Mooren soittamat koskettimet ja konerytmit. Disconnectedilta on myös kitarasoolot riisuttu pois. Tässä mielessä vuonna 2004 syksyllä ilmestynyt FWX merkitsi paluuta perinteisemmän bändisoundin pariin. Sävellykset ovat pääosin ilmavia ja mukana on itämaisia sävyjä. Mark Zonder erosi yhtyeestä levyn julkaisun jälkeen.
King of tha Ghetto: Power
King of tha Ghetto: Power on Z-Ron yhdestoista studioalbumi, joka julkaistiin vuonna 2007. Albumi myi ensimmäisellä viikolla 5 000 kopiota. Albumi oli myyty vuoteen 2008 mennessä 20 000 kopiota. Screwed & Chopped versio ilmestyi 28. toukokuuta 2008.
Bendamustiini
Bendamustiini (C16H21N3Cl2O2) on heterosyklinen orgaaninen yhdiste. Yhdistettä käytetään lääketieteessä leukemian, myelooman ja eräiden lymfoomatyyppien hoitoon. Bendamustiini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö
Bendamustiinin syöpäkasvainten kasvua estävät vaikutukset perustuvat siihen, että se alkyloi syöpäsolujen DNA:ta, jolloin ne eivät enää kykene jakautumaan. Bendamustiini sisältää myös bentsimidatsolirenkaan, joka voi toimia puriinienkaltaisena antimetaboliittina ja estää syöpäsolujen jakautumista. Lääkeaine metaboloituu maksassa ja osalla sen aineenvaihduntatuotteista on myös syöpäsolujen jakaantumista estäviä vaikutuksia. Bendamustiinia annostellaan tablettina suun kautta. Sillä on käyttökohteita muun muassa kroonisen lymfaattisen leukemian, multippelin myelooman, follikulaarisen lymfooman ja eräiden muiden lymfoomien hoidossa. Bendamustiinia voidaan käyttää yhdessä rituksimabin kanssa.
Haittavaikutusket
Bendamustiinin aiheuttamia sivuvaikutuksia voivat olla iho-oireet ja luuydinsuppressiosta aiheutuva lymfosyyttien ja muiden verisolujen pitoisuuden tavallista vähäisemmät määrät.
Into Another
Into Another on yhdysvaltalaisen glam metal -yhtyeen, Skid Row'n singlejulkaisu vuodelta 1995. Kappale on kolmas singlejulkaisu yhtyeen kolmannelta studioalbumilta, Subhuman Racelta. Kappale oli yhtyeen viimeinen singlejulkaisu ennen yhtyeen hajoamista vuonna 1996. Vuonna 1999 uudelleenkasattu yhtye on julkaissut vain kaksi singleä. Tämä single on myös viimeinen, jolla laulaa Sebastian Bach.
Kurjat kuppilat UK
Kurjat kuppilat UK (alkuperäiseltä nimeltä Ramsay's Kitchen Nightmares) oli brittiläinen ruoanlaittoon keskittyvä tositelevisio-ohjelma, jonka pääosassa oli Gordon Ramsay. Sarjasta on tehty myös yhdysvaltalainen tv-ohjelma Kurjat kuppilat (Kitchen Nightmares).
Ohjelmassa huonosti menestyvät ravintolat pyytävät Ramsayn apuun korjaamaan erilaisia ravintolan ongelmia kuten yhteistyön puutetta tai ruoan heikkoa tasoa. Sarjan avausjakso esitettiin brittiläisellä Channel 4-kanavalla 27. huhtikuuta 2004. Sarjaa tehtiin seitsemän tuotantokautta (mukaan luettu Ramsay's Costa Del Nightmares), ja Ramsay ilmoitti lopettavansa ohjelman tekemisen kesäkuussa 2014.
Vastaanotto
The Observer -sanomalehden kriitikko Lorna Martin kuvaili ohjelmaa seuraavasti: "Kurjat kuppilat on pakko katsoa - paljon jännitystä, tunteita ja viihdettä." Slate -aikakauslehden kriitikko Sarah Dickerman puolestaan oli arvostelussaan vakuuttunut ohjelman "taloudellisesta todellisuuskuvauksesta" ja kirjoitti seuraavasti: "Ohjelmassa on jotakin sellaista tuoreutta, mikä ei lupaa mitään pääsylippua (plastiikkakirurgiaa, miljoonan dollarin rahasummaa tai Richard Bransonin työpaikkaa), vaan sen sijaan tarjoaa toivoa ravintolan omistajille - jos he todella haluavat uudistua - johtaa muutamassa kuukaudessa tasoihin menevään taloudelliseen tilanteeseen.
Ohjelma nimettiin parhaaksi ohjelmaksi vuosien 2005 ja 2008 Bafta-palkintojenjakotilaisuuksissa. Lisäksi ohjelma sai vuonna 2006 kansainvälisen Emmy-palkinnon.
Oikeuskäsittely
Kesäkuussa 2006 Gordon Ramsay voitti oikeuskäsittelyn koskien Evening Standard -sanomalehden uutisartikkelia, jonka mukaan ensimmäisen jakson ravintolan olosuhteet olisi lavastettu, ja sai korvauksena 75 000 £.
Lentolaivue 10
Lentolaivue 10 (LLv 10) oli Suomen ilmavoimien maayhteistoimintalaivue talvi- ja jatkosodassa.
Perustaminen ja talvisota
pienoiskuva|Laivueen kalustona talvisodassa palvellut konetyyppi, Fokker C.X. Ilmavoimien päiväkäskyllä 10. lokakuuta 1934 lentolaivueet numeroitiin, jolloin Utin lentotukikohdan lentoasema 1:n tiedustelulaivueesta tuli lentolaivue 10. Laivueen komentajana jatkoi kapteeni Armas Könni ja sen kalustona oli Aero A-32GR -kevytpommittajat. Lentoasemat korvattiin lentorykmenteillä 1. tammikuuta 1938 ja lentolaivue 10 siirrettiin 7. helmikuuta Suur-Merijoen lentotukikohtaan sijoitettuun lentorykmentti 1:een. Saman vuoden aikana laivueen kalusto vaihtui Fokker C.X -syöksypommittajiin, joita enimmillään oli laivueella 17 kappaletta.
Talvisota alkoi 30. marraskuuta 1939 ja seuraavana päivänä päämaja otti laivueen käyttöönsä. Päämaja määritti laivueen hyökkäykset valittuihin operatiivisiin kohteisiin. Lisäksi laivueen koneet lensivät tiedustelulentoja Karjalan kannaksen eteläosissa ja itäisellä Suomenlahdella. Laivue sai 18. joulukuuta tehtävän pommittaa seitsemällä koneella Saarenpään linnaketta pommittavaa Neuvostoliiton Itämeren laivaston osastoa. Laivueen koneet eivät kuitenkaan löytäneet aluksia. Jouluaatonaattona laivue pommitti kolme kertaa vihollisen kolonnia Perkjärven alueella, minkä jälkeen Päämaja siirsi laivueen reserviin.
Gia – kauneuden kirous
Gia – kauneuden kirous on vuonna 1998 ensi-iltansa saanut yhdysvaltalainen elämäkertaelokuva, joka kertoo huippumalli Gia Carangin (1960–1986) elämästä. Elokuvan nimiosaa näyttelee Angelina Jolie. Sen on ohjannut Michael Christopher.
Lentolaivue 10
Perustaminen ja talvisota
Laivueen yhdeksän Fokker C.X:ää siirtyi 10. tammikuuta 1940 Mensuvaaran lentotukikohtaan, mistä toiminta kohdistui Laatokan pohjoispuolelle. Koneet pommittivat 15. tammikuuta Lemetin mottia, jolloin FK-87 tuhoutui. Laivueen koneet jatkoivat tammikuun pommituslentoja muun muassa Koirinojalle, Suomenlahdelle, Uudenkylän alueelle, Uuksuun ja Pitkärannan teollisuusalueelle. Laivue palasi Lappeenrantaan 31. tammikuuta menetettyään kolme konetta.
Laivue luopui lentueista, joista muodostettiin hyökkääväosa osasto Kalaja ja kouluttavaosa osasto Pietarinen. Laivue siirtyi toistuvien ilmahyökkäysten vuoksi Taipalsaaren lentotukikohtaan 8. helmikuuta. Seuraavana päivänä laivue sai tehtäväkseen tukea Karjalan kannaksella toimivia joukkoja Viipurin puolustamiseksi. Laivueen koneet pommittivat 14. helmikuuta Kaukjärven kentän alueelle ryhmitettyjä joukkoja. Samana päivänä pommitettiin leiriä Viipurin kaakkoispuolella. Laivue pommitti öisin 17.-22. helmikuuta Summan ja Lähteen lohkojen edessä olevia puna-armeijan joukkoja sekä tiedusteli joukkojenkeskityksiä. Tämän jälkeen pommitettiin vielä 26. helmikuuta Suulajärven alueen joukkoja ja 1. maaliskuuta kolonnia Viipurin kaakkoispuolella.
Puna-armeija aloitti 3. maaliskuuta hyökkäyksen yli jäätyneen Viipurinlahden, minkä torjuntaan laivue määrättiin. Kaksi konetta pommitti illalla Makslahteen koottuja täydennysjoukkoja. Seuraavana päivänä Puna-armeija onnistui muodostamaan sillanpään Vila- ja Häränpäänniemeen, jonne siirrettiin joukkoja jään yli Pulliniemestä ja Tuppurasta. Laivue pommitti yhdellä koneella (FK-85) 5. helmikuuta joukkojen keskityksiä Teikarsaarella. Laivue lensi viimeisen sotalentonsa 10. maaliskuuta pommittaessaan kahdella koneella Talin alueen joukkoja.
Moskovan rauha astui voimaan 13. maaliskuuta ja aseet vaikenivat kello 11. Laivue teki talvisodassa 135 sotalentoa pudottaen 26 825 kg pommeja. Lennoista neljätoista jouduttiin keskeyttämään. Laivue menetti kolme lentokonetta (FK-87, FK-81 ja FK-111) ja niissä olleet lentäjät ja tähystäjät. Laivue päätettiin 27. maaliskuuta lakkauttaa ja sen henkilöstö siirtyi pääosin lentorykmentti 3:een ja koneet lentolaivue 14:lle. Laivue lakkasi olemasta 10. huhtikuuta.
Komentajat
Laivueenkomentajina olivat :
Jatkosota
pienoiskuva|Hurricane HC452 Tiiksjärvellä Ilmavoimien komentajan esitys uuden yhteistoimintalaivueen perustamisesta Rukajärven suunnalle hyväksyttiin 12. elokuuta 1941. Laivueen, jonka nimeksi määrättiin lentolaivue 10, komentajaksi määrättiin kapteeni Kyösti Kurimo ja se alistettiin 14. divisioonan komentajalle. Laivueen kalustoksi määrättiin kolme Hawker Hurricanea lentolaivue 32:sta, neljä Fokker C.V:tä lentolaivue 42:sta sekä täydennyslentolaivue 17:stä ja kolme Blackburn Riponia lentolaivue 15:stä. Kolme kapteeni Kalajan johtamaa Hurricanea saapui 19. elokuuta Tiiksjärvelle muodostaen perustettavan laivueen 1. lentueen.
1. lentueen päällikkö kapteeni Kalaja sai surmansa koneen (HC-458) saatua osuman ilmatorjuntatulesta hyökätessään Kootshkoman suunnalla maakohteita vastaan. Lentolaivue 30:n 3. lentue sai 18. syyskuuta käskyn siirtyä Tiiksjärvelle, missä lentueesta muodostettiin lentolaivue 10:n 1. lentue. Kuusi Fokker D.XXI -konetta saapuivat Tiiksjärvelle 21. syyskuuta. Samana päivänä laivue menetti Fokker C.V -koneen (FO-71) tiedustelulennolla, kun se joutui hävittäjän alasampumaksi. Kaksi päivää myöhemmin jäljellä olevat Hurricanet palasivat lentolaivue 32:een. Kolme Fokker D.XXI konetta lisää saapui 25. syyskuuta ja kymmenes ja samalla viimeinen 1. lokakuuta.
Riponit palautettiin 13. lokakuuta lentolaivue 15:lle ja Fokker C.V:t Tiiksjärvelle 26. lokakuuta saapuneelle lentolaivue 14:lle. Laivue lensi tiedustelu-, torjunta- ja pommituslentoja Rukajärven suunnalla 1. marraskuuta asti, jolloin laivue lakkautettiin. Laivue teki 371 sotalentoa, joista kahdeksan keskeytyi sään tai teknisen vian vuoksi. Lennoista tehtiin 57 Hurricaneilla, 99 Fokker C.V:llä, 28 Riponeilla ja loput 179 Fokker D.XXI -koneilla. Laivue saavutti neljä ilmavoittoa ja menetti saman määrän koneita ja kolme lentäjää.
Lakkautetun laivueen 1. lentueesta (7 Fokker D.XXI) muodostettiin lentolaivue 30:n 3. lentue (lentue Käär), joka jatkoi toimintaansa Tiiksjärvellä lentolaivue 14:lle alistettuna. Lentueen tehtävinä olivat tiedustelu ja hävittäjätorjunta 14. divisioonan alueella.
Aluke (molekyylibiologia)
Aluke on lyhyt RNA- tai DNA-juoste (yleensä noin 20 emäsparia), joka toimii DNA:n replikaation aloituskohtana. Sitä tarvitaan DNA:n replikaatioon koska prosessia katalysoivat entsyymit (DNA-polymeraasit) voivat lisätä nukleotideja ainoastaan jo olemassa olevaan DNA-juosteeseen. Polymeraasi aloittaa replikaation alukkeen 3'-päästä ja kopioi vastakkaista juostetta.
Monet biokemiassa ja molekyylibiologiassa käytettävät DNA-polymeraasia käyttävät laboratoriotekniikat kuten DNA:n sekvensointi ja polymeraasiketjureaktio (PCR) tarvitsevat DNA-alukkeita. Nämä alukkeet ovat yleensä lyhyitä kemiallisesti syntetisoituja oligonukleotideja, jotka ovat noin 20 emäksen pituisia. Ne hybridisoidaan kohteena olevaan DNA:han, jonka polymeraasi tämän jälkeen kopioi.
HMS Azalea (K25)
HMS Azalea (viirinumero K25) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus
Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä, missä köli laskettiin vielä samana vuonna 15. marraskuuta. Alus laskettiin vesille 8. heinäkuuta 1940 ja valmistui 17. tammikuuta 1941.
Palvelus
Alus myytiin 1946 siviilikäyttöön.
Jacobus de Voragine
pienoiskuva|Jacobus de Varagine Kultainen legenda kädessään vasemmalla. Freskon on maalannut Ottaviano Nelli, Palazzo Trincin kappeli, [[Foligno, Italia.]] Autuas Jacobus Varazzelainen tai Jacobus de Voragine (italiaksi Giacomo da Varazze, Jacopo da Varazze; n. 1228/1230 – 13. tai 16. heinäkuuta 1298) oli italialainen kronikoitsija ja Genovan arkkipiispa. Jacobus tunnetaan parhaiten Kultaisen legendan kirjoittajana. Pyhimystarinoita sisältävä teos oli yksi keskiajan suosituimmista kirjoista. Jacobus itse julistettiin autuaaksi vuonna 1816.
Ron Matthews
Ron Matthews (s. 1953) oli Iron Maidenin alkuperäinen rumpali. Hän oli yhtyeessä kaksi ja puoli vuotta. Hän oli ensimmäinen jäsen Iron Maidenissa Steve Harrisin kanssa.
Mads Kruse Andersen
Mads Christian Kruse Andersen (s. 25. maaliskuuta 1978 Nørre Alslev, Sjælland) on tanskalainen soudun olympiavoittaja.
Kruse Andersen kuului olympiakultaa voittaneeseen Tanskan kevyen nelosen venekuntaan Pekingissä 2008. Hän voitti maailmanmestaruuden kevyessä kaksikossa Milanossa 2003 sekä sijoittui MM-kilpailuissa lisäksi neljänneksi kevyessä kahdeksikossa Sevillassa 2002 ja Etonissa 2006 sekä viidenneksi kevyessä pariaironelossa Luzernissa 2001 ja kuudenneksi kevyessä nelossa Münchenissä 2007. Hän voitti junioreiden maailmanmestaruuden pariaironelosessa Glasgow'ssa 1996.
Kruse Andersen on pituudeltaan 186 cm ja ammatiltaan luutnantti.
Erkki Tiesmaa
Erkki Tiesmaan poika Arto Tiesmaa esitti isänsä tekstejä ja julkaisi vuonna 2003 levyn Vaeltajan voitto, johon oli koottu Erkki Tiasmaan tuotanto.
Lapuan radio- ja televisioasema
thumb|250px|Lapuan radio- ja televisiomasto Lapuan radio- ja televisioasema on Lapuan Simpsiöllä sijaitseva Digitan hallinnoima päälähetinasema (vrt. täytelähetinasema). Masto on rakennettu vuonna 1961 ja sen korkeus on 323 metriä, ollen Suomen kuudenneksi korkein rakennelma.
Koska Simpsiön vuori erottuu korkeudellaan muutenkin muusta Etelä-Pohjanmaan tasaisesta lakeudesta, paikka on mastolle erittäin edullinen radio- ja tv-kanavien peittoalueen kannalta. Lakeuden näköesteettömyydestä johtuen, maston voi myös erottaa silmällä hyvinkin jopa 50 kilometrin päästä.
Kuten muutkin Suomen tv-asemat, Lapuan radio- ja televisiomasto kuului alun perin Yleisradiolle, mutta vuodesta 1999 alkaen Digita Oy:lle, kun Yleisradion jakelutekniikka yhtiöitettiin. Lapuan radio- ja televisiomasto välittää Etelä-Pohjanmaan alueella suurimman osan antennitalouksien tv-lähetyksistä.
Analoginen televisio
Analogiset lähetykset asemalta päättyivät koko muun Suomen tavoin 1. syyskuuta 2007 kello 4.00.
Ampumahiihdon maailmancup 2002–2003
Ampumahiihdon maailmancup 2002–2003 alkoi 5. joulukuuta Ruotsin Östersundista ja päättyi 23. maaliskuuta Venäjän Hanty-Mansijskiin.
Kylkiasento
thumb|260px|Potilas kylkiasennossa. thumb|260px|Kääntäminen käy helpommin, jos auttajia on useampia.
Kylkiasento, myös NATO-asento, on ensiavussa käytetty asento tajuttomalle potilaalle. Sen tehtävä on pitää potilas vakaassa asennossa ja hengitystiet avoimina. Selällään makaavan kieli voi tukkia hengitystiet.
Kylkiasentoon asettaminen
Kylkiasennosta on useita muunnelmia, mutta potilas voidaan laittaa kylkiasentoon esimerkiksi näin:
(2)
Miesten 10 metrin ilmapistooli ammunnan maailmanmestaruuskilpailuissa 2010
Miesten 10 metrin ilmapistoolin maailmanmestaruudesta ammuttiin 3. elokuuta 2010. Henkilökohtaisen kilpailun voitti Japanin Tomoyuki Matsuda tuloksella 689,4 (586+103,4) ja joukkuekilpailun Venäjä tuloksella 1749.
Aikataulu
Suluissa Suomen aika (EEST)
Oleydong Sithsamerchai
Oleydong Sithsamerchai (s. 17. heinäkuuta 1985 Bangkok) on thaimaalainen korsisarjan nyrkkeilijä. Urallaan Sithsamerchai on voittanut WBC-liiton mestaruuden.
Miesten 10 metrin ilmapistooli ammunnan maailmanmestaruuskilpailuissa 2010
Joukkuekilpailu
Joukkuekilpailun tulokset määräytyivät peruskilpailun tulosten perusteella.
Ljuban (Valko-Venäjä)
Ljuban on Valko-Venäjän Minskin alueen eteläosissa, Salihorskin itäpuolella sijaitseva pieni kaupunki ja Ljubanskin maaseutuvaltaisen hallintopiirin keskus. Vuoden 2009 lokakuussa piirissä asui yhteensä 35 444 ihmistä. Heistä Ljubanin kaupungissa asui 11 256 ja hallintopiiriin kuuluvassa Uretštšan kaupunkimaisessa taajamassa 3 168.
Historia
Ljuban kuului Liettuan suuriruhtinaskuntaan. Vuonna 1793 kaupunki liitettiin Puolan toisen jaon seurauksena Venäjän keisarikuntaan, jonka puitteissa se kuului Minskin kuvernementtiin. Toisen maailmansodan aikana Ljuban oli Saksan miehittämänä 28. kesäkuuta 1941 ja 30. kesäkuuta 1944 välisenä aikana.
Ruutmylly
220px|thumb|Porohovyjen kunnallishallintoalue Pietarin kartalla Ruutmylly on historiallinen kaupunginosa ja nykyinen Krasnogvardeiskin piiriin kuuluva kunnallishallintoalue Pietarissa Venäjällä. Se sijaitsee kaupungin itäosassa Ohtajoen vasemmalla rannalla.
Vuonna 1715 Ohtajoen kosken rannalle rakennettiin Pietari I:n määräyksestä ruutitehdas, jonka ympärille syntyi asutusta. 1700-1800-luvuilla Ruutmylly oli Pietarin teollinen esikaupunki. Vuonna 1917 se liitettiin kaupungin alueeseen. Nähtävyyksiä ovat klassistiset Žernovkan kartano (1700-luvun loppu) ja profeetta Eliaan kirkko (1781–1785) sekä ruutitehtaan rakennukset.
Rževkan-Porohovyjen (Orskoin-Ruutmyllyn) alueelle on 1970-luvulta lähtien rakennettu laaja lähiökeskittymä. Nykyisen Krasnogvardeiskin piirin Porohovyjen kunnallishallintoalueella (entiseltä nimeltä Pietarin 35. kunnallishallintoalue) on noin 120 000 asukasta.
Pro Cycling Manager
Pro Cycling Manager on Cyaniden kehittämä urheilu-, simulaatio- ja managerointipelisarja, jossa ohjataan pyöräilytallia. Pelissä on monia erilaisia pelimuotoja kuten urapeli, kilpailu, harjoitus, etappipelimuoto ja moninpeli. Urapelissä ohjataan tallia viiden vuoden ajan ja kilpailussa yhden kilpailun ajan. Harjoituksessa pääsee harjoittelemaan pelaamista, ja etappipelimuodossa pääsee ohjaamaan tallia esimerkiksi Ranskan ympäriajossa. Peliin tuli mukaan myös ratapyöräily vuonna 2008.
AEGIS
AEGIS on integroitu sotalaivojen asejärjestelmä, jonka on kehittänyt RCA:n Missile and Surface Radar Division Yhdysvaltain laivastolle ilmapuolustusjärjestelmäksi. Nykyään asejärjestelmän kehittämisestä ja ylläpidosta vastaa Lockheed Martin. Järjestelmän nimi on lainattu Kreikan mytologiasta.
Alun perin Yhdysvaltain laivaston käytössä ollut järjestelmä on otettu käyttöön myös Japanin, Espanjan, Norjan ja Etelä-Korean laivastoissa. Lisäksi Australia on valinnut AEGIS-järjestelmän asennettavaksi uuteen ilmapuolustushävittäjäänsä. Kaikkiaan maailmalla on runsaat 100 AEGIS-järjestelmällä varustettua alusta. Yhdysvaltain laivastolla on jo pelkästään Arleigh Burke -luokan 77 ohjushävittäjässä AEGIS.
Yleistä
thumb|Taistelunjohtokeskus AEGIS-järjestelmä on kehittynyt johto- ja valvontajärjestelmä  sekä tehokkaita tietokoneita ja tutkia hyödyntävä aseohjausjärjestelmä.
AWS, joka on järjestelmän sydän, käsittää AN/SPY-1 tutkan, Mk 99 tulenjohtojärjestelmän, WCS:n, johto- ja valvontajärjestelmän sekä SM-2 Standard ohjusperheen. ACS:ää valvotaan kehittyneellä automaattisella paikanna- ja seuraa, monitoimisella kolmiulotteisen kuvan muodostavalla sähköisesti keilat muodostavalla AN/SPY-1 tutkalla. Tämä "laivaston kilpenä" tunnettu kuuden megawatin tutka kykenee etsimään ja seuraamaan yli sataa kohdetta samalla kun ohjaa ohjukset maaliin noin 190 kilometrin säteellä.
AEGIS-järjestelmä ohjaa RIM-66 -ohjuksia lennon aikana radiotaajuuksilla käyttäen AN/SPY-1 tutkan antamaa reittitietoa, kunnes ohjus osuu maaliin. Ohjus kuitenkin tarvitsee loppumatkan ohjaukseen AN/SPG-62 tutkan apua. Kahden tutkan yhteistoiminta mahdollistaa usean maalin torjunnan samanaikaisesti.
Tietokoneohjattu johto- ja valvontajärjestelmä on päätöksenteon keskus, joka mahdollistaa AEGIS-järjestelmän samanaikaisen käytön lähes kaikenlaisten uhkien torjuntaan. Aegis Ballistic Missile Defense System -päivitysohjelma luo mahdollisuuden käyttää järjestelmää mereltä laukaistujen ballististen ohjusten torjuntaan.
Lähetystyö (mormonismi)
Myöhempien aikojen pyhien Jeesuksen Kristuksen kirkko on eräs aktiivista lähetystyötä harjoittavista uskonnollisista yhteisöistä. Kirkon lähetystyöntekijöitä kutsutaan puhekielessä usein mormonilähetyssaarnaajiksi. Kirkolla on tällä hetkellä noin 56 000 kokoaikaista lähetyssaarnaajaa eri puolilla maailmaa. Koska Myöhempien aikojen pyhien Jeesuksen Kristuksen kirkko katsoo olevansa ainoa todellinen Kristuksen kirkko maan päällä nykyään, tehdään lähetystyötä myös kristillisissä maissa. Kirkko näkee suorittamassaan lähetystyössä vastauksen ylösnousseen Jeesuksen Kristuksen kehotukseen Matteuksen evankeliumin 28. luvussa: "Menkää siis ja tehkää kaikki kansat minun opetuslapsikseni..." Kirkon lähetystyöntekijöillä on yhtenäinen asu ja käyttäytymiskoodisto, mikä on tehnyt lähetyssaarnaajista helposti tunnistettavia. thumb|Kaksi miespuolista lähetyssaarnaajaa MAP-kirkko kehottaa jokaista aktiivista kirkon nuorta, iältään 18–25-vuotiasta miespuolista jäsentä lähtemään lähetystyöhön 18–24 kuukauden ajaksi, ja lähetystyön katsotaan olevan uskonnollinen velvollisuus. He käyttävät tänä aikana virkanimitystä Vanhin; etunimeä ei juuri käytetä. Vuonna 2007 arviolta 30 % kirkon 19-vuotiaista miespuolisista jäsenistä osallistui lähetystyöhön; aktiivisista mormoniperheistä lähtijöitä oli enemmän, arviolta 80–90 % nuorista.
Myös nuorten naisten on mahdollista lähteä lähetystyöhön, vaikka heitä ei kutsutakaan yhtä intensiivisesti kuin miehiä. Naisten on täytettävä samat kelvollisuuden vaatimukset kuin miestenkin, lisäksi heidän on oltava vähintään 19-vuotiaita (vuoteen 2012 asti ikäraja oli 21). Naiset palvelevat tavallisesti puoli vuotta miehiä vähemmän, 18 kuukautta. Naisten virkanimitys on Sisar. Myös eläkkeelle jääneiden kirkkoon kuuluvien avioparien on mahdollista lähteä lähetystyöhön. Heidän palveluaikansa vaihtelee 3 ja 36 kuukauden välillä.
Suurin osa lähetyssaarnaajista lähetetään muualle kuin kotimaahansa. Tällöin heidän on ennen lähtöään opeteltava tulevan asemamaansa kielen perusteet sekä maan kulttuuria ja historiaa. Monet mormoninuoret arvostavat lähetystyön antamaa kokemusta vieraasta maasta ja kulttuurista. Myös sijoittaminen omaan kotimaahan on mahdollista.
Vuonna 2022 sai ensi-iltansa dokumenttielokuva nimeltä The Mission – Lähetyssaarnaajat, jonka on ohjannut Tania Anderson. Dokumentti käsittelee lähetyssaarnaajia Suomessa ja näiden tavoitetta käännyttää suomalaisia.
Lähetysorganisaatio
MAP-kirkon maailmanlaajuinen lähetystyö on järjestetty yli 300 lähetyskentäksi, joita johtavat lähetysjohtajat (eng. mission president), jotka kutsutaan palvelemaan (yleensä ilman korvausta) kolmeksi vuodeksi vaimonsa kanssa. Tämä tarkoittaa usein koko perheen muuttoa uutteen ympäristöön (kirkon edesmennyt presidentti Thomas S. Monson kutsuttiin Utahista Toronton lähetyskentän johtajaksi Kanadaan hänen ollessa nuoren perheen isä). Lähetysjohtaja määrää kokoaikaisia lähetyssaarnaajia koskevista säännöistä. Hän myös kouluttaa ja ohjeistaa heitä sekä ottaa vastaan heidän raporttinsa. Hän on lisäksi vastuussa lähetyskenttään kuuluvista seurakunnista, joita ei ole järjestetty vaarnoiksi.
Piispa johtaa lähetystyötä seurakuntansa alueella. Usein seurakunnan alueella toimii yksi kokoaikainen lähetyssaarnaajapari, toisinaan useampikin. Joissakin paikoissa yhden parin alue kattaa useamman seurakunnan. Lähetystyössä auttavat myös seurakunnan lähetystyönjohtaja ja seurakuntalähetyssaarnaajat, jotka ovat paikallisia jäseniä. Lähetystyönjohtaja koordinoi lähetystyötä niin että seurakunnan johto on perillä opetettavien tarpeista, tulevista kastetilaisuuksista ja uusien jäsenten perehdyttämisen edistymisestä. Hän ja seurakuntalähetyssaarnaajat tulevat lähetyssaarnaajien mukaan opetuskäynneille ja usein vastaavat perehdyttämisestä kasteen eli kirkkoon liittymisen jälkeen.
Löytäminen, opettaminen ja perehdyttäminen
MAP-kirkon lähetystyön tarkoituksena on kutsua kaikkia tutkimaan kirkon opetuksia, erityisesti Mormonin kirjaa, ja rukoilemaan siitä saadakseen hengellisen vahvistuksen palautetun evankeliumin ja kirkon totuudesta. Niitä, jotka saavat vastauksen rukoukseen tai uskovat opetukseen, kehotetaan elämään pyhien kirjoitusten käskyjen mukaan sekä liittymään kirkkoon menemällä kasteelle. Kirkko edellyttää kirkkoon liittyviltä mm. uskoa Jeesukseen Kristukseen maailman vapahtajana ja lunastajana ja MAP-kirkkoon Jeesuksen Kristuksen tosi kirkkona sekä sitoutumista elää kirkon moraalisääntöjen mukaan. Kirkko pitää oikealla valtuudella ja upottamalla suoritettua kastetta pyhänä liittona Jumalan kanssa, jota tulee edeltää parannus eli luopuminen synneistä.
Opetettavia lähetyssaarnaajat etsivät mm. kirkon jäsenten kautta, ovelta ovelle kiertämällä ja keskustelemalla kohtaamiensa ihmisten kanssa. Opettaminen koostuu oppiaiheista, jotka käyvät läpi seuraavia pääkohtia: Oppiaiheiden läpikäymisen lisäksi opetettavan kysymyksiin pyritään vastaamaan. Opettaminen voi tapahtua kirkon rakennuksessa, jäsenen kodissa tai ehkä useimmiten opetettavan kotona. Opetettavia (kirkossa puhutaan tutkijoista, koska he ovat tutkimassa tai ottamassa selvää kirkosta) kutsutaan osallistumaan sunnuntaikokouksiin ja muihin kirkon tilaisuuksiin.
Kriteerit lähetystyöhön hyväksymiselle
Kaikkien lähetystyöhön lähtevien on täytettävä tietyt vaatimukset. Heidän on käytävä säännöllisesti kirkon jumalanpalveluksissa, rukoiltava säännöllisesti henkilökohtaisesti, tutkittava säännöllisesti Raamattua, Mormonin kirjaa ja muita kirkon pyhiä kirjoituksia, noudatettava siveyden lakia (mikä tarkoittaa pidättäytymistä kaikista avioliiton ulkopuolisista sukupuolisuhteista sekä siveyttä ajatuksissa ja puheessa), pidettävä viisauden sana (eli pidättäydyttävä alkoholijuomista, huumeista, tupakasta, kahvista ja teestä) sekä maksettava säännöllisesti kymmenyksensä.
Lähetystyöhön lähtijöiden on valmistauduttava kutsumukseensa hengellisesti. Heidän on myös oltava fyysisesti, psyykkisesti ja emotionaalisesti sellaisessa tilassa, että he pystyvät kestämään lähetystyön rasitukset sekä poissaolon kotoa. Kirkon johtajat ovat antaneet yleisten mittapuiden lisäksi myös erityisiä sääntöjä tapauksista, jotka estävät palvelemisen lähetystyössä. Lähteminen ei ole mahdollista niille, joiden olisi jätettävä alaikäisiä lapsia toisten hoitoon, ei liioin nuorille aviopareille, jotka ovat iässä, jossa lastensaaminen on mahdollista. Myöskään aviopareille, joiden avioliitossa on vakavia ratkaisemattomia ongelmia, ei ole mahdollista lähteä. Henkilö, joka on veloissa eikä ole pystynyt sopimaan velkajärjestelyistä, ei voi lähteä. Ehdonalainen vankeus estää lähtemisen, samoin syyllistyminen raiskaukseen tai seksuaaliseen hyväksikäyttöön. Myöskään HIV-positiivista ei hyväksytä. Jäseniä, jotka ovat tehneet abortin tai myötävaikuttaneet sen tekemiseen, ei yleensä hyväksytä lähetystyöhön, ei liioin jäseniä, jotka ovat synnyttäneet lapsen avioliiton ulkopuolella tai tulleen avioliiton ulkopuolisen lapsen isäksi. Alle 26-vuotiaat miespuoliset jäsenet ja alle 40-vuotiaat naispuoliset jäsenet, jotka ovat eronneet avioliitostaan, eivät yleensä saa kutsua. Yli 15 vuoden iässä suoritettu "homoseksuaalinen teko" estää ehdottomasti lähtemisen.
Ennen lähetystyöhön lähtemistä hyväksytyn odotetaan käyvän temppelissä ja saavan endaumenttinsa, ellei hän ole saanut sitä jo aikaisemmin. Miespuoliset lähetyssaarnaajat asetetaan yleensä vanhimman arvoon Melkidesekin pappeudessa ennen heidän lähtöään.
Lähetystyöhön lähteminen
Kirkon jäsenen, joka haluaa lähteä lähetystyöhön, tulee anoa lupaa tehdä niin MAP-kirkon yleisauktoriteeteilta. Samalla hänen on osoitettava kelvollisuutensa seurakuntansa antamalla todistuksella. Mikäli anomus voidaan hyväksyä, hakija saa muutaman viikon kuluttua kirjeen, jossa hänet kutsutaan lähetystyöhön. Kirjeessä myös kerrotaan, missä tuleva lähetyssaarnaaja tulee palvelemaan ja mitä kieltä hänen odotetaan käyttävän. Kirkon kahdentoista apostolin koorumi on virallisesti vastuussa maailmanlaajuisen lähetystyön organisoinnissa, ja yksittäiset apostolit ohjaavat lähetyssaarnaajat eri puolille maailmaan - virallisesti sen mukaan, miten Jumalan Henki heitä kehottaa. Muodollisesti kutsu lähetystyöhön tulee kirkon presidentiltä.
Ennen lähetystyöhön lähtemistä tuleva lähetyssaaraaja siunataan rukouksella ja kättenpäällepanemisella. Siunauksen antaa yleensä lähtijän vaarnan presidentti.
Lähetystyön kustannukset
Lähetyssaarnaajien odotetaan vastaavan itse lähetystyönsä kustannuksista. Käytännössä nuorten lähetyssaarnaajien kulut maksavat yleensä perhe tai sukulaiset, joskus myös ystävät. Vanhemmat avioparit kustantavat lähetystyönsä yleensä joko säästöillään tai eläkkeellään.
Ennen jokainen lähetyssaarnaaja maksoi yksinkertaisesti omat kulunsa. Tämä johti kuitenkin kulujen epätasaiseen jakautumiseen; kalleille alueille lähetetyille kustannukset kohosivat huomattavan paljon korkeammiksi kuin edullisemmille alueille lähetetyille. Tämä kustannusten epätasainen jakautuminen koettiin yleisesti epäkohdaksi. Vuonna 1990 käytäntöä muutettiin niin, että jokainen lähetyssaarnaaja maksaa saman kuukausittaisen summan MAP-kirkon viranhaltijoille, ja nämä jakavat näin kertyneet rahat lähetyssaarnaajille kunkin maan tosiasiallisen hintatason mukaan. Tammikuussa 2006 kuukausittainen lähetyssaarnaajamaksu oli 400 USA:n dollaria. Kukin lähetyssaarnaaja saa kirkolta asunnon, ruoan, kulkuvälineen (esimerkiksi polkupyörän, harvemmin auton) sekä käsirahan omiin henkilökohtaisiin menoihin. Useissa maissa lähetystyörahastoon maksetut rahat voi vähentää verotuksessa, koska kulut tulkitaan hyväntekeväisyydeksi.
Lähetyssaarnaajat, jotka eivät pysty itse huolehtimaan lähetystyönsä kustannuksista, voivat saada apua joko kotiseurakunnaltaan tai kirkon yleisestä lähetystyörahastosta. Tämä mahdollisuus koskee yleensä vain nuoria lähetystyöntekijöitä, vanhempien pariskuntien odotetaan vastaavan itse kustannuksistaan.
Pukeutuminen
Lähetyssaarnaajien odotetaan noudattavan tarkkaan määriteltyä pukukoodia: Miespuoliset lähetyssaarnaajat käyttävät pukua tai suoria housuja ja pikkutakkia, valkoisia kauluspaitoja ja hillityn värisiä solmioita. Pukeutumiseen liittyviä määräyksiä on jonkin verran lievennetty vuonna 2013 ja 2020. Naisten pukeutuminen ei ole aivan näin tarkkaan säädeltyä, mutta heidänkin odotetaan käyttävän hillittyä ja konservatiivista asua. Yleensä naispuoliset lähetyssaarnaajat ovat pukeutuneet mekkoihin tai polven alle ulottuvaan hameeseen ja puseroon.
Joillain alueilla pukukoodia voidaan hieman lieventää. Esimerkiksi tropiikin kuumilla ja kosteilla alueilla lähetyssarnaajat voivat kulkea ilman puvuntakkia ja lyhythihaisissa paidoissa.
Lähetyssaarnaajan päiväohjelma
Lähetyssaarnaajat noudattavat hyvin tarkkaan määriteltyä päiväohjelmaa, joka tosin hieman vaihtelee alueellisesti paikallisten perinteiden ja tapojen mukaan. Lähetyssaarnaajien nukkumaanmeno- ja heräämisajat on tarkkaan määritelty. Tyypillinen lähetyssaarnaajan päiväohjelma on seuraavanlainen: